Centro direzionale 'e Napule

O Centro Direzionale 'e Napule (o CDN) è o enzieme 'e chelle rascaciele costruite dint'o rione 'e Puceriale, abbecino â stazione centrale 'e Napule. Prugettato 'all'archetetto giapponese Kenzo Tange, tutt'o cumplesso fuje cumpletato int'o 1995. È l'unneco cluster 'e rascaciele d'Italia e 'e ll'Europa meridiunale.

 Storia 
L' auriggene d'o centro s'adda fà arresagliere ammità e l'anne sessanta, quanno o comune 'e Napule truvaje n'area ennustriale dismessa, 'e l'estenzione 'e circa 110 ettare, pe fravecà nu rione novo pell'uffice; chesto pure pe riducere 'o traffeco d'o centro urbano.

Aroppo numerose prugiette, nisciuno 'e chiste definitivamente approvato, ô 1982 dettene tutte cose emmano o engegnere giapponese Kenzo Tange. Aroppo tre anne d'a presentazzione d<'o prugietto sujo, accumenciajene 'a fraveca.

A fraveca d'é rascaciele a dettene á engignere 'e fama enternazziunale: Renzo Piano disegnaje o palazzetto 'ell'Olivetti; Massimo Pica Ciamarra, enzieme à na squadra 'e engegnere qualefecati, se occupaje d'e doje torre ENEL, e Nicola Pagliara prugettaje é Torre d'o Banco 'e Napule e pure o palazzo 'ell'Edilres.

 A struttura 
A struttura è caratterezzata d'o granne asse viario cullocato ô centro d'o complesso, encopp'o quale se secutano chiazze 'e devierze forme e dimensione, alcune d'e quale munite 'e funtane.

Abbascio â via prencepale songo recavate numerose parchegge, grare mobbele e strade p'o traffeco d'é machine, ca culligano a parte chiù perifereca d'o cumplesso c'o centro d'a cità. Nun manca na chiesia cu forme avveniristeche.

A Torre Telecom Italia, ch'e suje 129 metre 'e altezza, rappresenta uno d'é chiù avete palazze abetabbele d'Italia.

Visto d'o puoje d'o Vommaro, tutt'o Centro conferisce ô panoramma d'a cità n'aria particolare p'o contrasto fra 'e antichità d'o centro storeco e a mudernetà d'e rascaciele ca se ergono empunenti encopp'o sfunno d'o Vesuvio.

Dint'e piane sotterranei, sorge a stazzione Centro Direzzionale d'a linea Circumvesuviana; sta in fase 'e prugiettazione n'ata fermata, d'a linea 1 d'a Metropolitana 'e Napule, ca verrà chiammata pure issa Centro Direzionale.

D'o 2007, o centro ospeta pure a nova seggia d'a Facoltà 'e Ingegneria e 'e Scienze e Tecnuloggie 'e l'Uneverzetà 'e Stude 'e Napule Parthenope.

Int'o prossemo futuro se vurria espannere chistu cumplesso. O novo settore presenterrà nu sistema urbanisteco simele à chello attuale, ch'a previsione 'e servizze pell'entrattenemiento e aree verde, enfra cui nu laghetto posto int'o parco, cu chiosche, na piscina cuperta e attrezzature sportive all'averto.

 'E rascaciele 

 Rascacielo  Autezza  Torre Telecom Italia  129 metre  Torre ENEL I 122 metre Torre ENEL II  122 metre  Torre Francesco118 metre Torre Saverio 118 metre  Torre del Consiglio Regionale Campania 115 metre  Torri del Tribunale di Napoli A e B109 metre  Edificio Eni-Italgas 88 metre Giunta Regione Campania 88 metre Holiday Inn Hotel 82,6 metre Edificio E3 75 metre Banco di Napoli I 70 metre Banco di Napoli II 70 metre
 Nutarelle 

 Vvoce pariente 
 Puceriale
 Jonte 'a fore 
 Sito d''o Centro Direzionale 'e Napule

Categurìa:Napule